section_heading: Kritike
paragraph_text: U ožujku 2022. godine, nakon početka invazije Rusije na Ukrajinu, znatna grupa kršćanskih intelektualaca iz zapadnih zemalja - među kojima mnogi pravoslavni teolozi - stala je uz poruku da koncept "Ruskog svijeta" predstavlja herezu (odstupanje od ispravnog kršćanskog nauka) zasnovanu na već ranije osuđenoj vjerskoj zabludi etnofiletizma ("crkveni nacionalizam" gdje se na nezdrav način miješaju vjera i nacija).<ref>"A DECLARATION ON THE 'RUSSIAN WORLD' (RUSSKII MIR) TEACHING" (pokrenuto 13. ožujka 2022.), "Public Orthodoxy". Pristupljeno 4. lipnja 2022. <ref>"The Volos Academy for Theological Studies: Deklaracija o učenju “Ruskog svijeta” (“Russkij mir”)" (prijevod na srpski jezik), 16. ožujka 2022.